Document ID: /roh_data/filtered/fineweb-2-filterrobots_roh.jsonl.gz/48466

Er quest onn na datti nagina Street Parade a Turitg. Ils organisaturs avevan sperà fin la fin, ma suenter ch'il Cussegl federal ha annunzià la mesemna, che davent dal fanadur possian avair lieu occurrenzas cun maximalmain 5'000 persunas èsi stà cler, ch'ins stoppia annullar l'occurrenza. A la davosa Street Parade il 2019 eran radund 850'000 persunas stadas a Turitg. Ins saja dentant persvas, ch'ins possia realisar la proxima Street Parade che furma er gist il 30avel anniversari da la parada.
Ord l'archiv: